Karlova mõis

pisi|Osa mõisa härrastemajast on nüüdseks restaureeritud
Karlova mõis (saksa keeles Karlowa) oli mõis Tartus, nüüdses Karlova linnaosas. See oli üks esimesi uusgooti stiilis häärbereid Eestis.

Ajalugu
Karlova mõisa rajas Karl von Krüdener (Carl Gustav von Krüdener), kes ostis Tähtvere mõisalt maad 1794. aastalMatthias Johann Eisen,  Tartu ümbruse mõisa- ja wallanimed. Karlova, Postimees, nr. 83, 11 juuni 1918 (teistel andmetel juba 1793Karlova mõis Eesti mõisaportaalis). Tema järgi sai mõis ka nime. Hilisema mõisasüdame kohal asus toona talu. Mõis paikneb Emajõe ürgoru serval, sealt avanesid maalilised vaated jõeorule ja linnale. 1828. aastal omandas Karlova mõisa Faddei Bulgarin, kelle ajal sai sellest kohaliku vene kultuurielu keskus. Bulgarinile kuulus rikkalik kunsti-, raamatu- ja haruldustekogu, samuti Venemaa suurim maakaartide erakogu ning toonase tuntuima teleskoobivalmistaja Joseph von Fraunhoferi teleskoop.

1919. aasta alguses võõrandas Eesti Vabariik mõisa tollastelt omanikelt Bulgarinitelt, kellele jäid vaid mõisasüda ja park, mille Tartu linn ostis 1928. aastal.

Nüüdseks on mõisast säilinud peahoone ja park jäänud sügavale Tartu piiresse, kesklinna lähedasse Karlova linnaossa. Seda ümbritsevad peamiselt mõnekorruselistest elamutest koosnevad tihedad elamukvartalid, laiemast mõisakompleksist on vähe säilinud. Mõisa peahoone praegune aadress on Eha tänav 36 (teistel andmetel Salme tänav 2D). Hoones aadressil Tähe 38b tegutseb Tartu Kõrgem Kunstikool.

2007. aastal pälvis Karlova mõisa krunt konkursil "Kaunis Eesti kodu 2007" Tartu kauneima eramu auhinna.Mari-Liis Hüvato "Tänavune kauneim Tartu kodu on Karlova mõis" Postimees, 13.06.2007

Mõisa järgi on saanud nime Tartu Karlova linnaosa ning Karlova park, mis asetseb Karlova mõisa ja Tartu Karlova Kooli vahel, ümbritsetuna Pargi, Kalevi ja Salme tänavast.

Häärber
On teadmata, kas Krüdener ehitas praeguse peahoone põhjaosa algusest peale või kohandas senist taluhoonet. Nii või teisiti sai peahooneks ühekorruseline hilisbarokne ristpalkehitis, mida kattis 18. sajandile iseloomulik laudis. 1805–1810 (teistel andmetel 1810Karlova mõisa peahoone Tartu linna kodulehel) ehitas Krüdener peahoone ümber, lisades majale nüüdse lõunaosa ja hoonet risti läbiva kivist risaliidi. Kompleks krohviti ja kujundati varaklassitsistlikus stiilis.Karlova mõis kultuurimälestiste riiklikus registris Uus hooneosa sai ka klassitsistlikud viilkatused, vanale jäi barokne murdkelpkatus.Karlova mõisa peahoone kultuurimälestiste riiklikus registris Arvatavasti oli ümberehituse aluseks Tartu Ülikooli arhitekti Johann Wilhelm Krause ja J. G. Kranhalsi projekt.

Kui Faddei Bulgarin (Thaddeus Bulgarin) Karlova mõisa 1828. aastal algse omaniku pojalt Otto von Krüdenerilt ostis, oli peahoone juba üsna halvas seisus. Nii järgneski uus ümberehitus 1830. aasta paiku, mil vana hoone kaunistati uusgooti elementidega ning lisati kolme akna laiune eenduv keskosa. Peahoone parempoolsesse otsa lisati 1844. aastal L-tähe kujuline kahekorruseline juurdeehitis samuti uusgooti stiilis. Ehitist hakkasid kaunistama astmikviilud, tornikesed ja kaaraknad. Juurdeehitisele lisatud müürisakmed ja observatooriumiks kavandatud puidust vaatetorn imiteerisid keskaegset kindlust. Muljet tugevdab sakmeääreliste väravaehitistega raudkivimüür pargi servas ürgoru nõlval. Algselt ümbritses kivimüür kogu mõisasüdant.
pisi|Karlova mõisa värav ja piirdemüür
pisi|Karlova mõisa ait
1925. aastal ilmunud koguteoses "Tartumaa" nimetati Karlova mõisa peahoonet ainsana Tartu ümbruse mõisatest Tartu 58 tähtsaima ehitise hulgas.

Pärast Eesti iseseisvumist asus mõisahoones kooliskäivate ja töödõppivate laste lastekodu, mida peeti üleval Tartu linna ja Tartu maakonna poolt ühtseltTartu linna waestehoolekandest ning emade- ja lastekaitsest läinud aastal., Päewaleht, nr. 125, 11 mai 1924, 1928– asusid Karlova mõisa peahoones lasteasutused: 9. algkool, lastekodu ja 2. lasteaed. . aastast kuulus härrastemaja Tartu Kroonuaia Koolile. Teise maailmasõja vältel kasutas maja sõjavägi, kes lammutas veranda ja lisas garaaži. 1944. aastal sai hoone omanikuks Tartu Õpetajate Instituut. 1996. aastal ostis hoone haridusministeeriumilt 800 000 Eesti krooni eest Võrumaa ärimees, bussifirma AS Taisto omanik Taisto-Taimo KängseppTiit Tuumalu "Võrumaa mees ostis Karlova mõisa" Postimees, 22.10.1996, nüüdseks on ehitis osaliselt renoveeritud.

1997. aastast on Karlova mõisa peahoone kultuurimälestisena kaitse all.

Viited

Kirjandus
Maiste, Juhan. Nutt, Nele. Tartumaa mõisad. Näituse "Kaotatud paradiis" kataloog. − Eesti Põllumajandusülikool. Maastikuarhitektuuri eriala toimetised II. Balti villa rustica II. Tartu: 2005. Lk 30-32.
Praust, Valdo. Tartumaa mõisad. Tallinn: Tänapäev, 2008. Lk 122–125.
Stryk, Leonhard von. Beiträge zur Geschichte der Rittergüter Livlands. Erster Teil. Der estnische District. Dorpat: Druck von C. Mattiesen, 1877. Lk 51 .
Tartumaa: maadeteadusline, majandusline ja ajalooline kirjeldus. Peatoim. J. Rumma, toim. J. G. Granö, J. V. Veski. − Eesti I. Tartu: Eesti Kirjanduse Selts, 1925. Lk 442 .

Välislingid

 Karlova mõis Eesti mõisaportaalis
 Karlova mõis kultuurimälestiste riiklikus registris
 Karlova mõisa peahoone kultuurimälestiste riiklikus registris
 "Video: Mart Velsker räägib Karlova mõisa omanikust Faddei Bulgarinist" Postimees, 14. jaanuar 2010

Kategooria:Tartumaa mõisad
Kategooria:Tartu ehitised
Kategooria:Karlova
Kategooria:Tartu-Maarja kihelkond
Kategooria:Krüdenerite mõisad